Ved et rettsmøte i Harrogate den 19. juli 2007 ble skatten klassifisert som «Treasure» av kronfogden Geoff Fell under skatteloven av 1996, som krever at slike funn skal bli tilbudt for salg til museer, og at salgssummen skal deles mellom oppdager og grunneier etter avtale dem imellom. Funnet vil bli taksert av en egen uavhengig takstnemnd underlagt Kultur, media og sportsdepartementet.